ايران اسراييل جگړه

د ايران اسراييل جگړه د ايران او اسراييلو ترمنځ يوه وسله‌واله شخړه وه چې د ۲۰۲۵ زېږديز کال د جون مياشتې په ۱۳ مه نېټه هغه مهال پيل شوه کله چې اسراييلو د ايران پر مهمو پوځي او اتومي تاسيساتو بريد وکړ. 
د جگړې په لومړيو څو گړيو کې اسراييلي هوايي او ځمکنيو ځواکونو د ايران ځينې مشهور پوځي مشران، اتومي ساينس پوهان   او سياستوال ووژل او د ايران هوايي دفاع سيستم او ځينې اتومي او پوځي تاسيسات يې زيانمن او وېجاړ کړل.

ايران د اسراييلو په ښارونو او پوځي ځايونو د ۵۵۰ بالستيک توغنديو او ۱۰۰۰ څخه زيات ځان‌وژونکو ډرون الوتکو په توغولو سره د دې بريد ځواب ورکړ. په يمن کې ايران پلوه هوسيانو هم د ايران په ملتيا په اسراييلو څو توغندي وتوغول. د امريکا متحده ايالاتو چې د سره سمندر په سيمه کې يې د اسراييلو د ساتنې په موخه د ايراني توغنديو او ځان‌وژونکو ډرون الوتکو مخنيوی په خپلو توغنديو کاوه، په دې جگړه کې له ۸۰۰ ميليونه ډالرو زيات لگښت وکړ چې بلااخره د جگړې په نهمه ورځ عملاً ميدان ته ورننوته او د ايران په درې اتومي ځايونو يې بريد وکړ. د جون په ۲۴ مه چې د جگړې ۱۲ مه ورځ وه، وروسته له هغې چې ايران په قطر کې د امريکا پوځي اډه  وويشته امريکا د قطر له امير څخه د ايران او اسراييلو ترمنځ د اوربند د تړون غوښتنه وکړه او د هماغې ټينگار په پايله کې دواړه خواوو اوربند وکړ د راپورونو له مخې دا مهال اسراييل له سختو دفاعي ستونزو سره مخ وو او غوښتل يې چې  امريکا بايد نېغ په نېغه مداخله وکړي.، خو  له اوربند څو ساعته وروسته دواړو لوريو يو بل د جگړې په غځولو او نه درولو تورن کړل.
 د ايران اسراييل جگړې ځينې کليدي ټکي 
 د ايران اسراييل جگړې د پېښېدو لاملونه 

 لبنان او حزب الله 


 فلسطين او غزه 

 ايراني اتومي کړکېچ او اسراييلي اندېښنې

 د ايران اسراييل جگړې تلفات 
د ايران او اسراييلو جگړه چې ۱۲ ورځې دوام يې وکړ، گڼ شمېر مالي او ځاني زيانونه يې لرل چې له هغې ډلې د ايران ۶۱۰ لس کسان په دې جگړه کې وژل شوي او څه کم ۵۰۰۰ نور ټپيان شوي، چې اسراييلي لوري ته بيا ۲۸ کسان وژل شوي.

 د ايران اسراييل جگړه او پر سيمه يې اغېزې 
 د ايران اسراييل جگړې اړوند د نړۍ‌ هېوادونو دريځ 

 سرچينې